Bloedklonte en die Pil: Ken jou risiko | SARIE
Dis egter nie vir alle vroue beskore nie. Op die voubiljet saam met die verpakking word 'n lang lys moontlike risiko's genoem. Een wat baie duidelik uitgestippel word, is trombose. (Daar is nie bewyse dat Liezl – sien haar verhaal in die September-uitgawe – se ervaring aan die Pil toe te skryf is nie. Dit dien eerder
as waarskuwing hoe vinnig so iets kan gebeur.)
Dis reeds sedert die jare negentig bekend dat die gekombineerde Pil (dus die hormone estrogeen en progestogeen, die sintetiese vorm
van progesteroon) bloedklonte kan veroorsaak. Vir baie vroue lyk die kans klein genoeg om die gebruik van dié gerieflike geboortebeperkingsmiddel te regverdig.
Bloed verander in 'n vaste stof en vorm
'n bloedklont. Dit kan dodelik wees: Versper dit 'n bloedvat na die hart, kan dit 'n hartaanval veroorsaak; na die brein 'n beroerte; en in 'n ledemaat gangreen.